Cătălin Cîrstoiu, planuri pentru mandatul de primar. Ce schimbări vrea în Capitală
- Mădălina Sfrijan
- 20 martie 2024, 22:38
Cătălin Cîrstoiu, candidatul susținut de PNL și PSD pentru funcția de primar, a spus ce schimbări ar aduce în Capitală. Acesta a subliniat că există mai multe variante prin care problema traficului ar putea fi soluționată. Una dintre acestea ar fi semaforizarea inteligentă, proiect discutat și în mandatul lui Adriean Videanu.
Cătălin Cîrstoiu, despre problema traficului bucureștean
Candidatul coaliției la Primăria Capitalei a precizat că semaforizarea inteligentă ar putea fluidiza traficul din București. De altfel, acest proiect a fost început încă din anul 2008, în timpul mandatului fostului edil Adriean Videanu.
"Decizia (de a candida) a fost determinată nu neapărat de dorința mea de a ocupa o funcție, le-am avut, am simțit că este un moment pentru bucureșteni în care să resetăm cumva toată gândirea, toată atitudinea clasei politice față de Capitală (...) Nu am avut o carieră politică, de-aia sunt aici", a declarat Cîrstoiu, medic ortoped și
manager al Spitalului Universitar din București.
Sistemul de semaforizare inteligent, soluția pentru fluidizarea traficului
Candidatul comun al celor două partide a amintit de studiul făcut de japonezi, în urma căruia au fost prezentate mai multe soluții pentru fluidizarea traficului. Cătălin Cîrstoiu a subliniat că proiectul semaforizării inteligente este implementat în proporție de 50% în Capitală.
"A fost un studiu făcut de japonezi, au numarat masinile din trafic și au dat niste soluții. Sistemul de semaforizare inteligentă a acestui oraș e implementat în procent de 55-56%, deci incomplet. Ce face acest sistem? Sincronizarea în funcție de trafic, or fiind incomplet, nu exista un feedback al informașiilor. Studiul va trebuie reactualizat", a adăugat acesta.
Cătălin Cîrstoiu: E greu să schimbi percepția oamenilor
Medicul ortoped susține că ar fi dificil să schimbe percepția bucureștenilor vizavi de utilizarea transportului în comun.
"E greu să schimbi percepția oamenilor(…) Cu deplasarea conexa pe salba de lacuri, hai sa fim seriosi! E greu de crezut că în București te poti duce cu barca la serviciu", a adăugat candidatul PSD-PNL.